**ИЗВЈЕШТАЈ О УГОВОРИМА ЗАКЉУЧЕНИМ ИЗМЕЂУ МХ „ЕРС“МП а.д. ТРЕБИЊЕ ЗП“ХИДРОЕЛЕКТРАНЕ НА ДРИНИ“а.д. ВИШЕГРАД И ПОВЕЗАНИХ ЛИЦА У 2016.ГОДИНИ**

# На основу члана 9. тачка 3. Закона о измјенама и допунама Закона о јавним предузећима („Службени гласник РС“, број:75/04 и 78/11) и члана 108. став 3. Статута МХ „ЕРС“МП а.д. Требиње ЗП „Хидроелектране на Дрини“ а.д. Вишеград, Одбор за ревизију је на основу Извјештаја Одјељења интерне ревизије о ревизији уговора са повезаним лицима закљученим у току 2016.године, сачинио

**И З В Ј Е Ш Т А Ј**

**о уговорима закљученим између Предузећа и повезаних лица у 2016.години**

# УВОД

Основа за израду овог Извјештаја је Извјештај Одјељење интерне ревизије о ревизији закључених уговора са повезаним лицима у 2016. години у ЗП „ХЕД” а.д. Вишеград ,број:ИР-08/17 од 01.09.2017.године.Предметни Извјештај сачињен је на основу резултата ревизије и доставља се Скупштини акционара Предузећа на разматрање и усвајање.

Овим Извјештајем су обухваћени ставови (мишљења) Одјељења интерне ревизије по закљученим уговорима са повезаним лицима за 2016.годину.

# ПОЈАМ И ИДЕНТИФИКАЦИЈА ТРАНСАКЦИЈА СА ПОВЕЗАНИМ ЛИЦИМА

Од стране Одјељења интерне ревизије Предузећа у циљу оцјене утицаја пословања са повезаним лицима на финансијски положај Предузећа, извршене су провјере и то: идентификација и евиденције о повезаним лицима, поштовање закона у процесу додјеле уговора за робе и услуге повезаним лицима, пословање са повезаним лицима, поступци закључења уговора, предмет уговора, уговорена вриједност, основ повезаности салда, трансакције са повезаним лицима и извјештавање о повезаним лицима у складу са међународним рачуноводственим стандардима.

На основу ревизије уговора са повезаним лицима од стране Одјељења интерне ревизије дате су констатације и препоруке о:

- идентификованим повезаним лицима на дан балансирања,

-врстама и обиму пословања са повезаним лицима (уговрање,трансакције,услови) и

-евиденцији са повезаним лицима.

Основ за израду Извјештаја Одбора за ревизију је :

* Закона о јавним предузећима, („Службени гласник Републике Српске”, број: 75/04 и 78/11),
* Закона о привредним друштвима, („Службени гласник Републике Српске”, број: 127/08, 58/09, 100/11, 67/13),
* Закона о рачуноводству и ревизији, („Службени гласник Републике Српске”, број: 94/15),
* Закона и Правилника о примјени Закона о порезу на добит Републике Српске, („Службени гласник Републике Српске”, број 91/06 и 129/06 са измјенама и допунама),
* Закона о јавним набавкама Босне и Херцеговине, (“Службени гласник БиХ” број 39/14),
* Међународних стандарда финансијског извјештавања, ИАС 24 - Објелодањивања повезаних страна ,
* Документације о трансферним цијенама за пореску 2016. год.- (Дилоитте март 2017. год.), урађене на основу чл. 32. Закона о порезу на добит („Службени гласник Републике Српске”, број 94/15 и 01/17) и Правилника о трансферним цијенанама и методама за њихово утврђивање („Службени гласник Републике Српске”, број 47/16) и
* Извјештај Одјељење интерне ревизије о ревизији закључених уговора са повезаним лицима у 2016. години у МХ „ЕРС“МП а.д. Требиње ЗП „Хидроелектране на Дрини” а.д. Вишеград ,број:ИР-08/17 од 01.09.2017.године.

Одбор за ревизију , према Извјештају Одјељења интерне ревизије, констатује:

* Да је Одлуком Управе Предузећа , број:УП-36-03/17 од 17.08.2017. године усвојен Регистар повезаних лица са Предузећем и лица која су у вези са повезаним лицима,
* Да су у извјештајном периоду закључени уговори са повезаним лицима,вршен промет и финансијске трансакције у скалду са законом и интерним нормативном регулативом из области јавних набавки и пореских доприноса;
* Да повезана лица нису имала приоритет у извршењу плаћања у односу на друге добављаче,као ни било који други повлаштени положај.

Сходно напријед наведеним законским прописима и одредбама других наведених нормативних аката и Регистра повезаних лица и лица која су увези са повезаним лицима а којим је дефинисан појам повеаних лица,повезана лица са Предузећем су:

1. ***На бази учешћа у основном капиталу*:**

* сва правна и физичка лица која имају учешће у основном капиталу Предузећа,
* сва правна и физичка лица у чијем посредном или непосредном власништву је најмање 5% од укупног збира гласачких права Предузећа (акционари са најмање 5% од укупног збира гласачких права), а то су: Мјешовити холдинг „Електропривреда Републике Српске“ МП, а.д. Требиње, Преф РС а.д. Бања Лука и Фонд за реституцију РС, а.д. Бања Лука.

1. ***Путем уговора (друштва и лица повезана уговором)***

Чланице Мјешовитог холдинга „Електропривреда Републике Српске“, које су потписнице Уговора о међусобним економским односима у Мјешовитом холдингу „Електропривреда Републике Српске“ које чине Групу повезаних лица „ЕРС“.

По овом основу су повезана правна лица ЗП Електродистрибуција а.д. Пале и ЗД „ИРЦЕ“ а.д. Источно Сарајево, са којима су у току извјештајног периода закључени уговори и евидентиране трансакције по уговорима.

Лица која су повезана путем уговора и на основу свог статуса су:

* Запослени за вријеме трајања уговора о раду, уговора о привременим и повременим пословима,
* Појединци и заступници именовани за обављање одређених дјелатности за вријеме трајања уговора (менаџерски уговори - чланови Управе, главни правни савјетник, директор Одјељења интерне ревизије, затим уговор о дјелу, уговор о пружању професионалних услуга-адвокатске, нотарске, консултантске),
* чланови Надзорног одбора за вријеме трајања мандата,
* чланови Одбора за ревизију за вријеме трајања мандата,
* лице које се налази у финансијском односу са лицем из правног посла или је под контролним утицајем стране из правног посла или радње, које закључује уговор са Предузећем или које има финансијске интересе у том послу или радњи по основу којих се разумно може очекивати да утичу на њихово поступање супротно интересу Предузећа.

1. ***Путем капитала и путем уговора* (*мјешовито повезана друштва)***

Предузеће је, на бази повезивања путем уговора и учешћа у капиталу, осим са Мјешовитим холдингом „Електропривреда Републике Српске“, који је власник капитала и потписник Уговора о међусобним економским односима у Холдингу, није повезано са другим привредним друштвима .

Под лицима у вези са повезаним лицима сматрају се:

1. чланови уже породице повезаних лица до трећег степена крвног сродства или тазбине, односно особе које живе у истом домаћинству са повезаним лицима,
2. правна лица која располажу гласачким правима у Предузећу,
3. правна лица у којим Предузеће има удио од најмање 5% од укупног збира гласачких права,
4. правна лица у којима са најмање 5% збира гласачких права располаже повезано лице,
5. правна лица у којима је повезано лице или чланови уже породице члан Надзорног одбора или Управе.

Промет са повезаним правним лицима у 2016. години идентификован је на основу закључених уговора и књиговодствених евиденција.

На основу књиговодствених података у наредној табели дат је преглед стања на почетку, трансакција у току године и салда на крају године са повезаним лицима:

|  |  |  |  |  |  |
| --- | --- | --- | --- | --- | --- |
| **Конто** | **Назив трансакције** | **Почетно стање** | **Дугује** | **Потражује** | **Салдо** |
| ***Матично предузеће Требиње*** | | | | | |
| **2000** | Потраживање од повезаних правних лица (продаја електричне енергије) | 78.302.445,00 | 34.194.314,32 | 17.867.755,88 | **94.629.004,44** |
| **2130** | Ост.потр. из спец. Послова ППЛ | 0,00 | 2.767,64 | 0,00 | **2.767,64** |
|  | РиТЕ Гацко | 0,00 | 1.243,37 | 0,00 | 1.243,37 |
|  | РиТЕ Угљевик | 0,00 | 1.524,27 | 0,00 | 1.524,27 |
| **431** | Обавезе према добављачима  повезаним прaвним лицима (за преузету еклектричну енергију-властита потрошња) | 20.687,59 | 133.362,21 | 138.024,40 | **25.349,78** |
| ***ЗП Електро дистрибуција Пале*** | | | | | |
| **43100004** | Обавезе према добављачима пове-заним правним лицима (трошкови електричне енергије) | 20.687,59 | 133.362,21 | 134.514,40 | 21.839,77 |
| ***ИРЦЕ Источно Сарајево*** | | | | | |
| **43100000** | Обавезе према добаљачима повезаним правним лицима-остало | 0,00 | 0,00 | 3.510,00 | 3.510,00 |
| **449** | **МХ*****„ЕРС“***   ***а.д. Требиње*** | 68.678,59 | 793.058,69 | 794.493,20 | **70.113,10** |
| **449** | -Остале обавезе из специфичних послова-ЕРС  -Утрошак ел.ен. на прагу ел. | 62.315,66  5.969,81 | 747.787,90  43.096,95 | 747.787,90  44.456,58 | 62.315,66  7.329,44 |
|  | -Накнада за обновљиве изворе-ЕРС | 393,12 | 2.173,84 | 2.248,72 | 468,00 |

Из табеларног прегледа се уочава да су укупне обавезе према повезаним лицима по основу набавке роба и услуга 95.462,88 КМ а да су укупна потраживања по основу испоруке електричне енергије у износу од 94.629.004,31 КМ. Остала потраживања по основу учешћа додатка на плату за предсједника синдиката ЕРС износе 2.767,64 КМ.

**Наведени промет/трансакције са повезаним лицима чини:**

1. **МХ „Електропривреда Републике Српске“ Матично предузеће а.д. Требиње**

*купац:*

Трансакције по Уговору о међусобним економским односима у Мјешовитом холдингу „Електропривреда Републике Српске“ број: 1.1/02-2115/10 од 26.01.2010. године и Рјешења РЕРС-а број: 01-924-13/09 од 30.12.2009. Обрачун и фактурисање продаје електричне енергије врши се на мјесечном нивоу, по основу продаје домаћем конзуму, директним купцима и извозу.

*добављач:*

По основу преузете електричне енергије за властите потребе са мреже преноса.

*обавезе из специфичних послова:*

За трошкове општих и заједничких послова и за посредничке послове које обавља МХ „ЕРС“МП а.д Требиње по Рјешењу од 21. Децембра 2007. год. (обавезе за кредите, камате, накнаде за обновљиве изворе и ефикасну когенерацију, трошкови ревизије).

* Потраживања из специфичних послова

1. **РиТЕ Гацко**

Купац:

Учешће у трошковима додатка на плату за предсједника Одбора синдиката радника Електропривреде РС, који је у радном односу у ЗП ХЕ на Дрини.

1. **РиТЕ Угљевик**

*Купац*:

Учешће у трошковима додатка на плату за предсједника Одбора синдиката радника Електропривреде РС, који је у радном односу у ЗП ХЕ на Дрини.

1. **ЗП Електродистрибуција а.д. Пале**

*купац:*

У току 2016. године није било промета са повезаним лицем као купцем.

*добављач:*

У децембру 2015. године закључени су уговори о снабдијевању електричном енергијом за 2016. годину, појединачно за радне цјелине и просторе.

1. **МХ „ЕРС“ ЗД „Истраживачко развојни центар електроенергетике“**а.д. Источно Сарајево

*купац:*

У току 2016. године није било промета са повезаним лицем као купцем.

*добављач:*

У току 2016. године закључено је уговор са повезаним лицем у складу са Законом о јавним набавкама као уговор по директном споразуму за обављене услуге.

Укупна-бруто потраживања од купаца ППЛ на дан 31. децембар 2016. године износе 94.631.771 КМ а укупне обавезе износе 97.465КМ , тако да нето потраживања износе 94.534.306 КМ.

Није било кашњења у плаћању обавеза док су велика кашњења код наплате потраживања.

Регистром повезаних лица, усвојеним 17.08.2017. године, правна лица дефинисана су као повезана лица путем уговора и путем капитала и уговора.

Према књиговодственим подацима, у току извјештајног периода није било закључивања уговора са члановима органа Предузећа и Одбора за ревизију.

**У поступку ревизије није утврђено да су повезана лица имала приоритет у извршењу плаћања у односу на друге добављаче, као ни било који други повлашћени положај.**

У току 2016. године у трансакцијама са повезаним лицима остварени су сљедећи приходи и расходи

|  |  |  |
| --- | --- | --- |
| **Конто** | **Назив конта/повезано лице** | **Износ** |
| ***Приходи:*** | | |
| 610 | Приходи од продаје учинака повезаним лицима   * Матично предузеће (електрична енергија) | 29.210.371 |
| 659 | Остали приходи   * МХ ЕРС а.д. Требиње * ХЕ наТребишњици а.д. Требиње * ХЕ на Врбасу а.д. Мркоњић Град * РиТЕ Гацко а.д. Гацко * РиТЕ Угљевик а.д. Угљевик * Електро-Херцеговина а.д. Требиње * Електрокрајина а.д. Бања Лука * Електро Добој а.д. Добој * Електро Бијељина а.д. Бијељина * Електродистрибуција а.д. Пале * ИРЦЕ а.д. Источно Сарајево * Укупно остали приходи | 367  621  177  1.243  1.524  303  2.380  771  1.069  510  18  8.983 |
| ***Укупни приходи:*** | | **29.219.354** |
| ***Расходи:*** | | |
| 513 | Трошкови горива и енергије ППЛ   * Матично предузеће (преузета електрична енергија-властита потрошња) * Електро дистрибуција Пале (испоручена електрична енергија) | 39.159  118.876 |
| 550 | Нематеријални трошкови  - Матично предузеће   * ИРЦЕ (услуге) | 639.135  3.000 |
| ***Укупни расходи:*** | | **800.170** |
| ***Нето приходи*** | | **28.419.184** |

На конту 610 Приходи од продаје учинака повезаних правних лица „ЕРС“ књижени су приходи за електричну енергију у 2016. год. док су на конту 639 књижени приходи од плаћања додатка на плату за предсједника синдиката„ЕРС“ .

На конту 513 Трошкови горива и енергије, књижени су износи по рачунима Матичног предузећа за електричну енергију преузету за властите потребе са мреже преноса и трошкови мрежарине, по Уговору о међусобним економским односима у МХ „ЕРС“и износи по рачунима ЗП Електро дистрибуција а.д. Пале, испостављеним у складу са закљученим уговорима за испоруку електричне енергије.

Конто 550 Остале непроизводне услуге, односе се на припадајуће трошкове општих и заједничких послова Холдинга, трошкове ревизије финансијских извјештаја, камате, накнаде фактурисане од Матичног предузећа и од предузећа „ИРЦЕ“ а.д. Источно Сарајево за фактурисане услуге.

Укупни приходи од повезаних правних лица остварени у 2016. години износе 29.219.354 КМ. Укупни расходи од повезаних правних лица у истом периоду износе 800.170 КМ тако да нето приход износи 28.419.184 КМ. У току 2016. године по основу трошкова бруто личних примања кључног руководећег особља (Управа и Надзорни одбор) настали су трошкови у износу од 270.478 КМ.

Констатује се да се врши усаглашавање потраживања и обавеза са повезаним лицима. На годишњем нивоу врши се усаглашавање са повезаним лицима путем ИОС-а, док се са Матичним предузећем квартално врши усаглашавање и сачињава се Записник. Извршиен је увид у све Записнике о усаглашавању обавеза и потраживања на дан 31.12.2016. године са повезаним лицима. У складу са Међународним стандардима финансијског извјештавања, Предузеће је у својим финансијским извјештајима и Напоменама уз финансијске извјештаје за 2016. годину презентовало информације о повезаним лицима, трансакцијама и салду на рачунима повезаних лица.

На основу констатација у Извјештају Одјељења интерне ревизије је дало препоруку да се у наредном периоду побољша финансијска дисциплина у наплати потраживања по основу закључених уговора са повезаним лицима – купац МХ „ЕРС“МП а.д. Требиње.

Одбор за ревизију, позивајући се на законску обавезу, а на основу Извјештаја Одјељење интерне ревизије о ревизији закључених уговора са повезаним лицима у 2016. години у МХ „ЕРС“МП а.д. Требиње ЗП „Хидроелектране на Дрини” а.д. Вишеград ,број:ИР-08/17 од 01.09.2017.године, сачинио је овај Извјештај.

Извршена је ревизија уговора и трансакција са повезаним лицима на дан биланса,односно 31.12.2016.године, а као повезана лица идентификована правна и физичка лица у складу са Законом о јавним предузећима РС, Статутом,Етичким кодексом и Регистром повезаних лица и лица у вези са повезаним лицима Предузећа.

Основ за трансакције са повезаним лицима су закључени уговори који су уређени међусобним економским односима на нивоу МХ „ЕРС“МП а.д. Требиње и појединачни уговори закључени са повезаним лицима.

Предузеће у финансијским извјештајима врши обједињавање информација о трансакцијама са повезаним лицима као и салда потраживања и обавеза произишлих из тих траансакција у скалду са Међународним рачуноводственим стандардима финансијског извјештавања.

Предсједник Одбора за ревизију,

Радомир Табаковић,дипл.ек.

Доставити:

* Скуптшини акционара,
* Одбору за ревизију и
* a/a